**[Že veste kaj vonj vašega doma pove o vas?](http://www.ognjic-logatec.si/uporabni-nasveti/ze-veste-kaj-vonj-vasega-doma-pove-o-vas)**

Če izbirate nov vonj za svoj dom, lahko izbirate med petimi vonji, ki vam jih predstavljamo. Poglejte, kako ti vplivajo na razpoloženje, delo in ustvarjalnost v vašem domu ter kakšne osebe jih izbirajo.

***Limona***

Tisti, katerih dom preveva vonj limone, so zelo organizirani in radi svoj dom opremljajo v svetlih barvah. Ta vonj uporabite tudi v primeru, če študirate: vonj limone vas bo ohranil budne in zmanjšal stres. Zmanjševal naj bi celo število tipkarskih napak!

***Pomaranča***

Vonj pomaranče naj bi glede na avstrijske raziskave deloval zelo pomirjujoče in naj bi vsesplošno izboljševal razpoloženje. Uporabljajo ga ljudje, ki so zelo ustvarjalni in katerih dom je urejen, topel in vedno pripravljen na sprejem gostov.

***Vonj po morju***

Ta vonj naj bi velikokrat izbrali sproščeni ljudje, ki imajo običajno hišne ljubljenčke. V domu, kjer diši po svežini morja, boste našli "šik" opremo, ki na prvi pogled deluje malce obrabljena, vendar gre kljub sproščenosti za zelo urejen in okusno opremljen dom.

***Sivka***

Vonj prave sivke je izjemno razširjen in spoštovan zaradi pomirjujočih in sproščujočih vplivov na počutje. Zato ni nenavadno, da vonj sivke v svoj dom običajno vnesejo ljudje, ki imajo zelo stresne službe.

***Cvetlični vonji***

S cvetličnim vonjem bodo svoj dom napolnili romantiki, ki ga običajno opremijo s toplimi barvami in udobnim pohištvom.